Foto: RIA Novosti / Stringer Ukrainaning saylangan prezidenti Vladimir Zelenskiyning inauguratsiya marosimi 20 may kuni bo‘lib o‘tadi. Oliy rada majlisida ushbu qarorni 315 nafar parlament a’zosi qo‘llab-quvvatladi. Zelenskiyning o‘zi qasamyod marosimi 19 may kuni o‘tkazilishini talab qilayotgandi. Uning fikricha, amaldagi hukumat uni Oliy radani qonunchilikda belgilangan muddatda tarqatib yuborish huquqidan mahrum qilish uchun inauguratsiya kunini ortga surishga urinmoqda. Ammo ushbu sanani faqatgina 207 deputat qo‘llab-quvvatladi. Aksariyat parlament a’zolari Ukrainada 19 may siyosiy qatag‘onlar qurbonlarini xotirlash kuni bo‘lgani bois bu sanaga qarshi chiqishdi. Inauguratsiya saylov natijalar rasman e’lon qilinganidan so‘ng 30 kun ichida, ya’ni 3 iyungacha o‘tkazilishi lozim.